NAČIN DELA, OCENJEVANJE IN KRITERIJI PRI POUKU MATEMATIKE

Programa: gimnazija in predšolska vzgoja

šolsko leto 2013/2014

**DOGOVORJENA PRAVILA**

* Med urami upoštevamo šolska pravila in splošne civilizacijke norme. Od dijakov pričakujemo, da zavzeto delajo, saj je gimnazijski program zahteven. Nesprejemljivo je, če dijak ne sodeluje, sploh če moti še sošolce.
* Ključno je vzajemno spoštljivo vedenje med dijaki in profesorjem, enako pa do sošolcev in ostalih zaposlenih na šoli.
* Matematiko se je nemogoče naučiti brez velikega števila samostojno rešenih nalog. Zato so domače naloge obvezne.

**preverjanje in ocenjevanje**

Preverjanje in ocenjevanje potekata v skladu z veljavnimi pravilniki.

**preverjanje znanja**

* Znanje preverjamo praviloma vsako uro, in sicer ustno in pisno.
* Ustno preverjamo razumevanje, znanje definicij, interpretacijo in analizo problema, sintezo znanj in reševanje kratkih nalog.
* Za pisno preverjanje lahko uporabimo pisne miniature - krajše pisne naloge .

**ocenjevanje znanja - splošno**

* Dijak je lahko ocenjen za pisno nalogo, ustno odgovarjanje, celoletno delo in (ne)opravljanje domačih nalog.
* V vsakem ocenjevalnem obdobju mora dijak pokazati vsaj minimalne standarde znanja s pozitivno ocenjenim pisnim izdelkom.
* Profesor lahko za doseganje minimalnih standardov znanja zahteva pozitivno ustno oceno ali pozitivne ocenjene drugačne oblike dela.
* Dijak je neocenjen, če ni pridobil ocen iz vse predelane snovi.
* Končna ocena se oblikuje na podlagi celoletnega dela. Pridobljene ocene niso enakovredne. Dijako mora biti za končno pozitivno oceno pozitivno ocenjen v obeh ocenjevalnih obdobjih in iz vse predelane snovi. Če je dijak med dvema pozitivnima ocenama, lahko profesor upošteva sprotno delo, domače naloge in sodelovanje pri učnih urah.
* Pri oblikovanju končne ocene posamezne pridobljene ocene niso nujno enakovredne. Pisne ocene imajo večjo težo od ostalih. (Pisne ocene predstavlja 70% , ustne ocene 30% končne ocene znanja).
* Kriteri za ocene pri pisnih izdelkih: 45% do 58% za zadostno, 59% do 72% za dobro, 73% do 86% za prav dobro, 87% do 100% za odlično oceno. Pri tem dobljenih % ne zaokrožamo, upoštevamo samo celi del! (Primer: 47 točk od 80 možnih je 58,75% - ocena zadostno.)

**ocenjevanja znanja – pisno**

* V vsakem konferenčnem obdobju pišejo dijaki vsaj eno pisno nalogo. Naloga zajema določen sklop snovi, ki je znan približno dva tedna pred pisanjem naloge.
* Datume za pisne naloge določijo skupaj dijaki in profesor v začetku vsakega ocenjevalnega obdobja. Datumov kasneje praviloma ni mogoče spreminjati. Izjema je samo nepredvidena sprememba v urniku.
* Pred pisanjem naloge za oceno preverjamo znanje.
* Profesor lahko namesto ene naloge na testu točkuje sklop doma rešenih nalog. Te naloge so znane približno en teden pred pisanjem testa, pripravi jih profesor, dijak pa jih odda pred pisanjem testa.
* Zadnja pisna naloga lahko obsega celoletno snov.
* Pisno ocenjevanje ponovimo, če je več kot 40% dijakov ocenjenih z negativno oceno.

**ocenjevanja znanja – ustno**

* Dijak je vsaj enkrat na leto ocenjen ustno.
* Pri ustnem ocenjevanju dobi dijak tri vprašanja, Če so vprašanja kompleksna jih je lahko tudi manj. Če je potrebno, dijak pri tem piše in rešuje naloge na tablo ali na papir.
* Ustno ocenjevanje praviloma ni napovedano, lahko pa se profesor z dijaki dogovori drugače.

**ocenjevanje – ostalo**

* Ustno oceno je mogoče pridobiti tudi z izdelavo in zagovorom plakata, za referat na določeno temo ali za kakršnokoli obliko samostojnega dela po presoji profesorja.
* Po profesorjevi presoji je dijak lahko ocenjen za sodelovanje preko celega šolskega leta. Tu se ocenjuje odnos do dela, reševanje domačih nalog, zavzetost pri šolskem delu in sprotno znanje.

**kriteriji za ocenjevanje**

* **Nezadostno** je ocenjen dijak, pri katerem gre za neznanje. Ne obvlada osnovnih obrazcev, jih ne zna uporabiti, ne razume osnovnih povezav. Učiteljeva pomoč pri reševanju mu ne koristi. Reši manj kot 50 % postavljenih nalog in vprašanj ; če je snov zahtevnejša, profesor to mejo po svoji presoji zniža. Ne dosega minimalnih standardov znanja.
* **Zadostno** je ocenjen dijak, ki obvlada le temeljna dejstva in povezave. Pri njihovi uporabi ni zanesljiv, samostojnost je majhna. Dosega minimalne standarde znanja.
* **Dobro** je ocenjen dijak, ki pozna obravnavano snov, odpove pa pri povezovanju osnovnih dejstev v celoto. Znanje ni poglobljeno.
* **Prav dobro** je ocenjen dijak, ki natančno pozna dejstva, obravnavana pri pouku. Samostojno rešuje težje naloge in razume dobljene rezultate in povezave. Razume matematične dokaze, a jih sam ne zna izpeljati. Določene podrobnosti presegajo njegovo znanje.
* **Odlično** je ocenjen dijak, ki samostojno uporablja znana dejstva, jih jasno poveže in ovrednoti njihov pomen v posamezni nalogi oziroma vprašanju. Sposoben je samostojno izpeljati razne ( ne prezahtevne ) dokaze. Na dodatna vprašanja jasno odgovori, pri čemer smiselno uporablja matematični jezik.

**popravljanje negativnih ocen**

* Dijak, ki v prvem ocenjevalnem obdobju ocenjen negativno ali neocenjen, lahko oceno popravlja v vnaprej določenem terminu, ki ga določi šola. Če dijak ne popravi ocene, ima naslednjo možnost ob koncu drugega ocenjevalnega obdobja.
* Dijak, ki je ocenjen negativno ali neocenjen v drugem ocenjevalnem obdobju, lahko oceno popravlja pred koncem šolskega leta.
* Ne glede na prejšnji točki dijak proti koncu šolskega leta ne more več popravljati ocen, če v obeh ocenjevalnih obdobjih kaže izjemno slabo znanje in ima mnogo negativnih ocen, čeprav je posamezne ocene popravil.

**popravni in dopolnilni izpit**

* Popravni, dopolnilni oziroma predmetni izpitje sestavljen iz pisnega in ustnega dela.
* Pisni del traja 90 minut, naloge pripravi aktiv matematikov.
* Ustni del traja največ 35 minut (15 minut priprave, 20 minut ustni zagovor). Kandidat potegne listek z vprašanji, vprašanja pripravi aktiv matematikov.
* Pisni del predstavlja 70%, ustni pa 30% končne ocene.

Aktiv matematikov

Ljubljana, avgust 2012